27. marts afholdes en regionale finale i Aalborg, hvor fire hold fra Aalborghus Gymnasium kæmper mod tre hold fra Århus i kampen om at etablere den bedste fiktive virksomhed. Spar Nord lægger hus til arrangementet.

Konkurrencen er en integreret del af faget erhvervsøkonomi i gymnasiet og fagene afsætning, virksomhedsøkonomi og erhvervscase i handelsskolen. Eleverne skal i projektgrupper på tre til fem personer etablere en fiktiv virksomhed. De møder de problemstillinger og udfordringer, som alle iværksættere står over for, når de skal etablere selvstændig virksomhed. Gennem European Business Game lærer eleverne, at livet i en virksomhed er præget af konstante forandringer. Eleverne finder selv på idéerne og skal blandt andet, udvikle og formulere virksomhedens idé , opstille forretningsplan med finansiering og budget for de første 3 år, foretage markedsanalyser , lave markedsføringsplan, opstille en plan for virksomhedens organisation og vurdere idéens bæredygtighed Vinderholdet skal dyste mod 16 andre regionale vindere ved to semifinaler (København og Århus - begge steder den 18. april). Vinderen findes blandt 10 finalister den 19. april i København i Industriens Hus. Og eleverne går videre til den internationale finale i Skotland til sommer, hvor der også kommer hold fra Færøerne, Grønland, Tjekkiet, Slovakiet, Kroatien og Italien. I løbet af marts og april løber European Business Game (EBG) af stablen. Det er en fælleseuropæisk konkurrence, hvor elever fra gymnasier og handelsskoler konkurrerer om at etablere den bedste fiktive virksomhed. I år er ikke færre end 995 elever fra 54 forskellige skoler meldt til. I kan også læse mere om EBG på Finansrådets hjemmeside på følgende link: http://www.finansraadet.dk/danish/menu/omuddannelse/Unge+som+iværksættere/europeanbusinessgameebg/ Erfaringer fra tidligere år viser, at elevernes idéer til nye virksomheder er endog særdeles overbevisende. Ikke alene vinder de tit gehør blandt lokale erhvervsfolk, de placerer sig også i toppen i den internationale finale.